open-index/open-wikipedia-markdown huggingface dataset:
Զեղչի տոկոսադրույք

**Զեղչի տոկոսադրույք**, ֆինանսական կատեգորիա, որն օգտագործվում է վարկավորման հետ կապված հետևյալ գործընթացները բնութագրելու համար.
# Զեղչի տոկոսադրույքն այն տոկոսադրույքն է, որով երկրի Կենտրոնական բանկը վարկեր է տրամադրում առևտրային բանկերին։ Ռուսական պրակտիկայում, զեղչի տոկոսադրույք տերմինի հետ մեկտեղ, այս իրավիճակի համար օգտագործվում է վերաֆինանսավորման տոկոսադրույք տերմինը։ Որքան բարձր է Կենտրոնական բանկի զեղչի տոկոսադրույքը, այնքան ավելի բարձր տոկոսներ են գանձվում առևտրային բանկերի կողմից իրենց հաճախորդներին տրամադրվող վարկի համար և հակառակը։
# Զեղչի տոկոսադրույքը վերաբերում է տոկոսին, տոկոսադրույքին, որը բանկի կողմից գանձվում է մուրհակի գումարից «մուրհակի հաշվառման» ժամանակ (բանկի կողմից այն գնելու ժամկետից շուտ)։ Փաստորեն, զեղչի տոկոսադրույքն այս դեպքում այն գինն է, որը գանձվում է պարտավորության ձեռքբերման համար՝ մինչև վճարման ժամկետը լրանալը։ Փաստորեն, զեղչի տոկոսադրույքն այս դեպքում այն գինն է, որը գանձվում է պարտավորության ձեռքբերման համար՝ մինչև վճարման ժամկետը լրանալը։ Կենտրոնական բանկի կողմից պետական արժեթղթերը հաշվառելիս կամ դրանց գրավադրմամբ վարկ տրամադրելիս կիրառվում է պաշտոնական զեղչի տոկոսադրույք տերմինը։

## Պարզ, բարդ և անվանական զեղչի տոկոսադրույք
### Պարզ զեղչի տոկոսադրույք

*Պարզ* զեղչի տոկոսադրույքով հաշվառելիս զեղչը գանձվում է պարտավորության ընդհանուր գումարի նկատմամբ և յուրաքանչյուր անգամ ներկայացնում է միևնույն մեծությունը.
: P = S - S*n*d = S(1 - nd),
որտեղ`
* P ` վճարման գումարը,
* S ` պարտավորության ընդհանուր գումարը (վճարման գումարը գումարած զեղչը),
* d ` զեղչի տոկոսադրույքը` արտահայտված բաժնետոմսերով,
* n ` վճարման ենթակա ժամանակահատվածների քանակը։

### Բարդ զեղչի տոկոսադրույք
*Բարդ* զեղչի տոկոսադրույքով հաշվառելիս վճարման գումարը` P-ն, հաշվարկվում է հետևյալ բանաձևով`
: P = S(1 - d)^n
(նույն նշանակումներով)։

### Անվանական զեղչի տոկոսադրույք
*Անվանական* զեղչի տոկոսադրույքով f-ը հաշվառելիս, որը տարեկան հաշվարկվում է m անգամ, n տարի հետո վճարման գումարը` P-ն, հաշվարկվում է հետևյալ բանաձևով.
: P = S(1 - \frac{f}{m})^{mn}:

## Ազդեցություն
Երկրի կենտրոնական բանկի կողմից զեղչի տոկոսադրույքի մակարդակի փոփոխությունը բավականին արդյունավետ գործիք է տնտեսությունը մակրոմակարդակով կառավարելու համար։ Զեղչի տոկոսադրույքի արհեստական իջեցումը կարող է առաջացնել պետական արժույթի արժեզրկում, սակայն խթանել տնտեսական ակտիվությունը։

## Ծանոթագրություններ

## Արտաքին հղումներ
* История ставок рефинансирования на сайте Центрального банка Российской Федерации
* История учётных ставок Национального Банка Украины

Կատեգորիա:Բանկային գործ
Գիի և Էստոպայի արկածները

**«Գիի և Էստոպայի արկածները»** () բրազիլական մուլտսերիալ, որը ստեղծել է «Cartoon Network» հեռուստաընկերությունը։ Առաջին անգամ ցուցադրվել է 2009 թվականի։

## Կերպարներ
* **Գի "Իգինյո"** (, հնչյունավորող՝ Մարիանա Կալտաբիանո)՝ մուլտֆիլմի գլխավոր կերպարը, երիտասարդ ուեսթ-հայլենդ-ուայթ-տերիեր։
* **Էստոպա** (, հնչյունավորող՝ Էդուարդո Ժարդիմ)՝ գեր մոխրագույն շուն։
* **Կրոկետե Սպանիել** (, հնչյունավորող՝ Մարիանա Կալտաբիանո)՝ շագանակագույն էգ անգլերեն կոկեր սպանիել։
* **Պիտիբուրո** (, հնչյունավորող՝ Էդուարդո Ժարդիմ)՝ բեժ պիտբուլ։
* **Դոնա Իգիլդա** (, հնչյունավորող՝ Մարիանա Կալտաբիանո)՝ Գիի մայրը։
* **Ֆիֆիվելինյա** (, հնչյունավորող՝ Մարիանա Կալտաբիանո)՝ աղջիկ։
* **Ռիբալդո "Ռիբա"** (, հնչյունավորող՝ Արլի Կարդոսո)՝ մուկ։
* **Րոկետե Սպանիել** (, հնչյունավորող՝ Մարիանա Կալտաբիանո)՝ ֆրանսիական բեժ էգ սպանիել։

## Էպիզոդներ
### 1 սեզոն

# The Dog's In Concert
# Férias Frustradas
# O Natal de Gui e Estopa
# A Incrível Fábrica de Doces
# Total Vaca
# Estopa Gato
# Estopa o Lutador
# Guerra de Nervos
# Video Game
# Dia de Beleza
# Spa
# A Hora do Aperto
# Esconde Esconde
# Prima Esnobe
# Skate
# Gui a Cabo
# Enciclopédia
# Japão
# Show De Talentos
# Gordo e Magro
# Egoísta
# Irmãozinho
# Pitibela
# Professora Jararaca
# A Luva De Três Listras
# Maiô de Bolinhas
# Cabeleireiro

### 2 սեզոն

# Tubarão
# Aquário Natural
# Tartaruga
# Anta
# Mico
# Raia
# Jibóia
# Tamanduá
# Capivara
# Cidade de Arrecife
# Polvo

### 3 սեզոն

# Birdy
# As Mentiras que os Adultos Contam
# Queridinha
# Barba Girl
# Fashionista
# Relaxamento
# Tchú Tchá
# Padrinho De Casamento
# Bichos De Estimação
# Concurso de bolos
# Justin Bibelô
# Sotaque
# Colméia
# Lady Gaga
# É Nois nas Fritas
# O Perfume
# Confusão Médica
# Nerdson
# Amor e Músculos
# Festa do Pijama
# O Aparelho
# Garotos
# A Espinha
# Mãe Maneira
# Biscoito da Sorte
# O Vampiro

### 4 սեզոն

# Clubinho
# Bisa
# Cubo Mágico
# Curling
# Gatada Rosa
# Zuzubalândia
# Gubi gugubi
# A Fada do Dente
# Joga Comigo
# Blog da Róquete
# Piolho
# Comgás Natural

### 5 սեզոն

# O Presente da Róquete
# Jogadores de Futebol
# A Máquina de Algodão Doce
# Cuecas Conforto
# O Enrolador
# Concurso de Miss
# Coisa de Cinema
# Escola em Casa
# Namora Comigo
# Cara de uma focinha da outra
# Bolo Monstro
# Fashion Runway
# As Encomendas

## Ծանոթագրություններ

## Արտաքին հղումներ
* 
* 

Կատեգորիա:2009 հեռուստասերիալներ
Կատեգորիա:Մուլտսերիալներ
Աթաթուրքի հիշատակի, երիտասարդության և սպորտի օր

**Աթաթուրքի հիշատակի, երիտասարդության և սպորտի օր** (), Թուրքիայում և չճանաչված Հյուսիսային Կիպրոսի Թուրքական Հանրապետությունում պետական տոն, որը նշվում է ամեն տարի մայիսի 19-ին։

## Պատմություն
Պետական տոնը նշվում է ի հիշատակ թուրքական երիտասարդության առաջ Սամսուն քաղաքում 1919 թվականի մայիսի 19-ին Մուսթաֆա Քեմալ Աթաթուրքի ճառի, որտեղ նա հայտարարեց օկուպացիոն զորքերի դեմ զորահավաքի մասին։ Թուրքական պաշտոնական պատմագրության կողմից այս օրը համարվում է որպես Թուրքիայի անկախության պատերազմի սկիզբ։ Հայտնիություն է ձեռքբերել Աթաթուրքի «Ես ծնվել եմ մայիսի 19-ին» եզրույթը։

Տոնն առաջին անգամ նշվել է 1935 թվականի մայիսի 24-ին որպես «Աթաթուրքի օր»։ Այս օրը Ստամբուլում «Գալաթասարայ» և «Ֆեներբահչե» ֆուտբոլային ակումբները մյուս մարզիկների հետ միասին կազմակերպեցին սպորտի օր։ Սպորտային կոնգրեսի ժամանակ, որը կայացավ մի քանի ամիս անց, առաջարկվեց «Աթաթուրքի տոնը» անվանափոխել «մայիսի 19՝ Երիտասարդության և սպորտի տոն»։ Կոնգրեսն աջակցեց այդ առաջարկին։ 1938 թվականի հունիսի 20-ին ընդունվեց «Երիտասարդության և սպորտի օր» տոնի մասին օրենքը, որից հետո այս տոնն սկսվեց նշվել ամեն տարի մայիսի 19-ին։ 1980 թվականի սեպտեմբերի 12-ին տեղի ունեցած պետական հեղաշրջումից հետո տոնը ստացավ նոր պաշտոնական անվանում՝ «Աթաթուրքի հիշատակի, երիտասարդության և սպորտի օր»։

Մայիսի 19-ին Թուրքիայի ողջ տարածքում ավանդաբար ընթանում են սպորտային իրադարձություններ և միջոցառումներ։ Քաղաքների փողոցները զարդարվում են ազգային դրոշներով և Աթաթուրքի նկարներով։ Տոնակատարությունների կենտրոններից մեկը դառնում է Սամսուն քաղաքը։ Սամսունի նահանգապետին հանձնվում է ահռելի «Սիրո դրոշ»-ը, որի վրա գրված է լինում «Երիտասարդներից սիրով Աթաթուրքին», իսկ նա իր հերթին փոխանցում է դրոշը երիտասարդ մարզիկներին։ Նրանք դրոշը Սամսունից տանում են Անկարա՝ անցնելով Ամասիայով, Թոքաթով, Սեբաստիայով, Երզնկայով, Էրզրումով, Կեսարիայով, Նևշեհիրով, Քըրշեհիրով ու Քըրըքքալեով։ Հասնելով Անկարա՝ նրանք դրոշը փոխանցում են Թուրքիայի նախագահին։

## Ծանոթագրություններ

## Արտաքին հղումներ

* http://www.paragrapher.net/19-mayis-ataturku-anma-genclik-ve-spor-bayrami
*"Turkey celebrates May 19th Youth & Sports Day", ''World Bulletin'' Tuesday, 19 May 2009 10:16
*Turgay Tuna, "Dağ Başını Duman Almış"lı Günlerden Cumhuriyetimizin 81. Yıldönümündeki Genç Kızlarımıza..., *Kimlik*, Sayı: 8, October 2004. 
*19 mayıs: Ata'nın 'Doğum günüm' dediği tarih... , *Ortadoğu*, May 19, 2010. 

Կատեգորիա:Թուրքիայի տոներ
Կատեգորիա:Հիշատակի օրեր
Կատեգորիա:Մայիսի տոներ
Կատեգորիա:Մուսթաֆա Քեմալ Աթաթուրք
Էլի Բաբալ

**Էլի Բաբալ**  (, ), ավստրալիացի ֆուտբոլիստ, հարձակվող, հանդես է եկել Ավստրալիայի ֆուտբոլի ազգային հավաքականի կազմում։

## Կենսագրություն
Էլի Բաբալը ծնվել 1992 թվականին։ 2009 թվականի դեկտեմբերի 26-ին նա 17 տարեկան հասակում պրոֆեսիոնալ պայմանագիր է կնքել «Մելբուռն Սիթի» ակումբի հետ։ Ակումբում նորամուտը նշել է «Ջիլոնգ Օլ Սթարզի» դեմ ընկերական խաղում, որտեղ խփել է իր կարիերայի առաջին գոլը։ Պրոֆեսիոնալ մակարդակով առաջին անգամ նա խաղացել է 2010 թվականի օգոստոսի 5-ին «Սենթրալ Քոսթ Մարիներս» ակումբի հետ Ա լիգայի առաջին շրջանի խաղում։

2012 թվականի մայիսին ԶԼՄ-ներում տեղեկություններ են հայտնվել, որ Բաբալով ակտիվորեն հետաքրքրվում է «Ցրվենա Զվեզդա» սերբական ֆուտբոլային ակումբը։ Հունիսի 7-ին պաշտոնապես հայտարարվել է Էլի Բաբալի «Ցրվենա Զվեզդա» տեղափոխության մասին։ Հարձակվողի նորամուտը «Կարմիր աստղերի» կազմում տեղի է ունեցել 2012 թվականի օգոստոսի 31-ին՝ ՈՒԵՖԱ-ի Եվրոպայի լիգայի փլեյ-օֆֆի փուլի «Բորդոյի» դեմ խաղում։

2013 թվականի ձմռանը Բաբալի նախկին «Մելբուռն Սիթի» ակումբը նորից ձեռք է բերել Էլի Բաբալին։ Հարազատ ակումբ վերադառնալուց հետո առաջին անգամ Էլին խաղադաշտ է դուրս եկել «Վեստերն Սիդնեյ Ուոնդերերսի» դեմ խաղում՝ դաշտում հայտնվելով երկրորդ խաղակեսում։

2013 թվականի ապրիլի 19-ին Բաբալը 4 տարվա պայմանագիր է կնքել «ԱԶ Ալկմար» ակումբի հետ։ 2015 թվականի հուլիսին Բաբալը վարձավճարով տեղափոխվել է «Ադելաիդա Յունայթեդ»։

## Ծանոթագրություններ

## Արտաքին հղումներ
* Voetbal International profile 
*

Կատեգորիա:Ցրվենա Զվեզդայի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ավստրալիայի հավաքականի ֆուտբոլիստներ
Կատեգորիա:ԱԶ Ալկմարի ֆուտբոլիստներ
Samsung Galaxy Z Fold 2

**Samsung Galaxy Z Fold 2**, ծալվող, Android օպերացիոն համակարգով աշխատող սմարթֆոն, որ մշակված է Samsung Electronics ընկերության կողմից և պատկանում է Samsung Galaxy Z շարքին։ Սմարթֆոնն առաջին անգամ ներակայացվել է 2020 թվականի օգոստոսի 5-ին Samsung Galaxy Note 20, Samsung Galaxy Tab S7, Galaxy Buds Live և Galaxy Watch 3 սարքերի հետ միասին։ Ավելի ուշ, սեպտեմբերի 1-ին Samsung-ը տրամադրեց տեղեկություն գնի և հասանելիության մասին։

## Տեխնիկական բնութագիր
### Դիզայն
Ի տարբերություն օրիգինալ Fold-ի, որը ուներ հարթ էկրան և պաշտպանված էր պլաստիկ թաղանթով, այս տարբերակը օժտված է Gorilla Glass էկրանի պաշտպանությաբ։ Սմարթֆոնի ծխնու մեխանիզը, ինչպես և Z Flip-ում, օժտված է նելիոնային թելով, որն ապահովում է ծխնի ներս թափանցող փոշին ու ջուրը։ Միացման սեղմնակը տեղակայված է շրջանակի վրա, որը ծառայում է որպես մատնահետքի ճանաչման սարք։ Սարքը թողարվում է երկու գույնով՝ Mystic Bronze և Mystic Black, ինչպես նաև Limited Edition Thom Browne մոդելը։

### Սարքավորումներ
Galaxy Z Fold 2-ը ունի երկու էկրան, դիմացի կափարիչը օժտված է 6,23 դյույմ անկյունագծով էկրանով, որն ունի նվազագույն շրջանակներ կետրոնական հատվածում։ Երկու էկրաններ օժտված են HDR10+ ֆունկցիայով, ներքին էկրանն ունի 120 Հց թարմացումների հաճախականություն, ինչպես S20 և Note 20 Ultra մոդելները։

Սարքն օժտված է 12 Գբ LPDDR5 օպերատիվ և 256 կամ 512 Գբ ներքին հիշողություն։ Հիշողության տարողունակությունը կարող է կախված լինել երկրից։ 512 Գբ տարբերակը համարվում է եզակի հանդիպող։ Galaxy Z Fold 2-ն օգտագործում է Qualcomm Snapdragon 865+, որը հասանելի է բոլոր երկրերում։ Սմարթֆոնն օժտված է երկու մարտկոցներով, որոնք տեղակայված են սմարթֆոնի երկու հատվածներում, և ընդհանուր ծավալով ունեն 4500 Մաժ տարողություն, որն ապահովում է արագ լիցքավորում USB-C միակցիչի միջոցով մինչև 25 Վտ կամ անլար Qi լիցքավորում մինչև 11 Վտ։

### Ծրագրային ապահովում
Galaxy Z Fold 2-ը թողարկվում է Android 10 օպերացիոն համակարգով և Samsung One UI ծրագրային ապահովմամբ։ Շնորհիվ օպտիմիզացված ծրագրային ապահովմամբ կարելի է անցում կատարել բազմառաջադրանք ռեժիմի և բացելի միանգամից 3 աջակցվող հավելված։ Հավելվածները, որոնք բացվում են փոքր էկրանի վրա չափերով ավելի մեծ են, սակայն էկրանի պտտելու ընթացքում հավելվածներն ավտոմատ անցում են կատարում պլանշետային ռեժիմի։

## Պատկերներ

Պատկեր:Samsung Galaxy Z 5G.jpg|Galaxy Z Fold 2 և Z Flip ծալված վիճակում
Պատկեր:Android foldable phone.jpg|Galaxy Z Fold 2 և Z Flip բացված վիճակում


## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Բջջային հեռախոսներ այբբենական կարգով
Կատեգորիա:Տեղեկատվական տեխնոլոգիաներ
Ալփան

**Ալփան** (), խոշոր գյուղ և համանուն մունիցիպալիտետի կենտրոնը Ադրբեջանի Հանրապետության Գուբայի շրջանում։

## Աշխարհագրություն
Գտնվում է Գուսարի դաշտում, Գուբայի շրջկենտրոնից 8,5 կմ հյուսիս-արևմուտք, Կուրուչայ գետի ափին։

## Բնակչություն
1921 թվականի ադրբեջանական գյուղատնտեսական մարդահամարի տվյալներով Ալպանում բնակվել է 1335 մարդ, հիմնականում ադրբեջանցիներ, իսկ բուն բնակչությունը բաղկացած էր 711 տղամարդուց և 624 կնոջից։ 1976 թվականի տվյալներով գյուղի բնակչությունը կազմում էր 2501 մարդ։ 2008 թվականի տվյալներով գյուղի բնակչությունը կազմել է 3220 մարդ։ Զարգացել է բանջարաբուծությունը, անասնապահությունը, թեյաբուծությունը։

### Նշանավոր բնիկներ
* Ռաֆիգ Հուսեյն օկլի Նասրեդդինով - Ադրբեջանի ազգային հերոս,
* Մամեդ Թեյմուրշահ օկլի Հաջիև - ադրբեջանական բանակի գնդապետ, Ղարաբաղյան պատերազմի մասնակից,
* Էլշադ Բայրամով - Ղարաբաղյան պատերազմի նահատակ, նրա պատվին անվանակոչվել է Ալպանի դպրոցը,
* Ագիլ Նիյազ օկլի Մելիքով - ադրբեջանական բանակի կապիտան, Երկրորդ Ղարաբաղյան պատերազմի մասնակից,
* Ֆախրեդին Բալաև - զինվոր, Իլ-76 ինքնաթիռի վթարի միակ ողջ մնացածը։

## Պատմություն
1796 թվականի ռուս-պարսկական պատերազմի ժամանակ Ալփան գյուղի տարածքում արյունալի ճակատամարտ է տեղի ունեցել գեներալ Բուլգակովի ջոկատների և լեզգիներից և լեռնային ժողովուրդների այլ վարձկաններից կազմված Կազիկումուխ Սուրխայ Խան II-ի ջոկատների միջև։ Այս ճակատամարտի ժամանակ լեռնցիները ջախջախել են գեներալ Բուլգակովին, ոչնչացրել նրա գումարտակը, որտեղ զոհվել են փոխգնդապետ Բակունինը, հինգ սպա և 240 զինվոր։

## Ծանոթագրություններ
Նաթանիել Աթկինսոն

**Նաթանիել Աթկինսոն**  (, ), ավստրալացի ֆուտբոլիստ, շոտլանդական «Հարթ օֆ Միդլոթիան» ակումբի և Ավստրալիայի ֆուտբոլի ազգային հավաքականի պաշտպան։

## Կենսագրություն
### Ակումբային
Պրոֆեսիոնալ մակարդակում նորամուտը նշել է 2017 թվականին, «Մելբուռն Սիթի» ակումբում։ Նույն թվականի դեկտեմբերին նորամուտը նշել ակումբի Ա լիգայում հանդես ակումբի հիմնական կազմում։ 2020/21 մրցաշրջանում թիմի հետ հասել է մինչև եզրափակիչ, որում «Մելբուրն Սիթին» հաղթել է 3։ 1 հաշվով և դարձել Ավստրալիայի չեմպիոն։ Աթկինսոնը խփել է գոլերից մեկը և ճանաչվել է հանդիպման լավագույն խաղացող։ Նրան շնորհվել է Ջո Մարսթոնի մեդալ։

2022 թվականի ձմռանը պայմանագիր է կնքել շոտլանդական «Հարթ օֆ Միդլոթիան» ակումբի հետ, 2022/23 մրցաշրջանում մասնակցել է ՈՒԵՖԱ-ի կոնֆերենցիաների լիգայի խմբային փուլի 4 հանդիպման։

### Հավաքականում
Ավստրալիայի պատանեկան հավաքականի կազմում մասնակցել է Ասիայի 2018 թվականի առաջնությանը, որտեղ 1/4 եզրափակչում աչքի է ընկել գոլով, սակայն հավաքականը 1:3 հաշվով պարտվել է Սաուդյան Արաբիային։ 2021 թվականին Ավստրալիայի հավաքականի կազմում երկու հանդիպում է անցկացրել Ճապոնիայի օլիմպիական խաղերում, որտեղ Ավստրալիան երեք միավորով զբաղեցրել է խմբի վերջին հորիզոնականը։

Ավստրալիայի հիմնական հավաքականի կազմում իր նորամուտը նշել է 2022 թվականի մարտի 29-ին՝ 2022 թվականի աշխարհի առաջնության ընտրական փուլի Սաուդյան Արաբիայի ֆուտբոլի ազգային հավաքականի դեմ խաղում։ Նույն թվականի հունիսի 7-ին մասնակցել է Արաբական Միացյալ Էմիրությունների ֆուտբոլի ազգային հավաքականի հետ որակավորման չորրորդ փուլի հանդիպմանը (2։ 1), իսկ հունիսի 13-ին մասնակցել է Պերուի ֆուտբոլի ազգային հավաքականի հետ միջմայրցամաքային անցումային խաղին, որում Ավստրալիան հաղթել է 11 մետրանոցներով։

Ավելի ուշ Աթկինսոնն ընդգրկվել է Ավստրալիայի 2022 թվականի աշխարհի առաջնության եզրափակիչ հայտացուցակում։ Մրցաշարում նա մասնակցել է միայն խմբային փուլի առաջին տուրի՝ Ֆրանսիայի ֆուտբոլի ազգային հավաքականի դեմ խաղին (1։ 4), իսկ նրա հավաքականը հասել է մինչև 1/8 եզրափակիչ փուլ, որտեղ պարտվել է Արգենտինայի ֆուտբոլի ազգային հավաքականին (1։ 2)։

## Ծանոթագրություններ

## Արտաքին հղումներ
* Melbourne City FC Profile 
*in der Datenbank von transfermarkt.de
*n in der Datenbank von soccerway.com
*12. Nathaniel Atkinson

Կատեգորիա:Ավստրալիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բլանքա Պալոմա

**Բլանքկա Պալոմա Ռամոս Բաեսա** (), ավելի հայտնի որպես՝ Բլանքա Պալոմա, իսպանացի երգչուհի, բեմանկարիչ և դիզայներ։ Բլանքա Պալոման Եվրատեսիլ 2023 երգի մրցույթում ներկայացնելու է Իսպանիան՝ «Eaea» երգով։

## Վաղ կյանք և կրթություն
Ծնվել և մեծացել է Էլչեյում։ Ավարտելով Էլչեի Միգել Հերնանդեսի համալսարանը՝ ստանալով գեղարվեստի բակալավրի աստիճան, Ռամոսը 2013 թվականին տեղափոխվել է Մադրիդ՝ թատերական կարիերա շարունակելու համար։

## Կարիերա
2021 թվականի դեկտեմբերի 10-ին Բլանքան հայտարարել է, որ նա իր «Secreto de aqua» երգով մասնակցելու է Benidorm Fest 2022-ին։ Նա մասնակցել է առաջին կիսաեզրափակչին և անցնելով եզրափակիչ՝ 79 միավորով զբաղեցրել է 3-րդ հորիզոնականը։ Եզրափակչում նա 61 միավորով զբաղեցրել է 5-րդ հորիզոնականը։

Հաջորդ տարի «Eaea» երգով մասնակցել է Benidorm Fest 2023-ին։ Հանդես գալով երկրորդ կիսաեզրափակչում անցել է եզրափակիչ։ Եզրափակչում գրավել է առաջին հորիզոնականը՝ հավաքելով 169 միավոր (94 միավոր ժյուրիից, 40 միավոր հեռաքվեարկությունից և 35 միավոր դեմոսկոպիկ ժյուրիից), այս հաղթանակը Բլանքա Պալոմային թույլ տվեց դառնալ Իսպանիայի ներկայացուցիչը Եվրատեսիլ 2023 երգի մրցույթում։

## Սկավառակագրություն
### Սինգլներ

## Ծանոթագրություններ

* 

Կատեգորիա:21-րդ դարի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Իսպանացի երգչուհիներ
Կատեգորիա:Իսպանացի կոմպոզիտորներ
Կատեգորիա:Իսպանացի երաժիշտներ
Կատեգորիա:Իսպանացի դիզայներներ
Քելսի Բալերինի

**Քելսի Բալերինի** (, ), ամերիկացի քանթրի փոփ երգչուհի և երգերի հեղինակ։ *ACM Awards*-ի մրցանակակիր՝ «Լավագույն նոր քանթրի երգչուհի» կատեգորիայում։

## Կենսագրություն
Ծնվել է 1993 թվականի սեպտեմբերի 12-ին ԱՄՆ-ում, մեծացել է Նոքսվիլում։ Նրա հայրը  քանթրի-ռադիոյի ծրագրավորող է և մասամբ՝ ծագումով իտալիացի։ Մայրն աշխատել է Thomas Nelson Bible publishing հրատարակչական ընկերության մարքեթինգում և հովանավորչական ընկերությունում։ 3-ից մինչև 13 տարեկան հաճախել է պարի։ Երգել է  եկեղեցական և դպրոցական երգչախմբերում։ 12 տարեկանում մոր համար հորինել է իր առաջին երգը և 3 տարի անց տեղափոխվել է Նեշվիլ։ Սովորել է *Lipscomb University*-ում։

2015 թվականի հուլիսի 4-ին նրա «Love Me Like You Mean It» սինգլը ռադիոեթերային *[[Billboard (magazine)|Billboard]]* Country Airplay chart հիթ-շքերթում հասել է 5-րդ հորիզոնական՝ Բալերինին դարձնելով առաջին մենահամերգով հանդես եկել քանթրի-երգչուհին, որը առաջնաելույթային սինգլով հիթ շքերթում հասել է բարձունքների Քերի Անդերվուդից հետո (2006) «Jesu, Take the Wheel» և պատմության մեջ միայն 11-րդն է։ «Peter Pan» ալբոմից երրորդ սինգլը քանթրի-ռադիոյով թողարկվել է 2016 թվականի մարտի 21-ին, հասել է առաջին հորիզոնական և երկու հիթ-շքերթում՝ Country Airplay-ում ու Hot Country Songs-ում 2016 թվականի սեպտեմբերին զբաղեցրել է առաջին հորիզոնականը՝ այդ երկու  քանթրի հիթ շքերթներում միաժամանակ Բալերինին դարձնելով առաջին մենակատար քանթրի-երգչուհին։ Այդ ձեռքբերումը Բալերինին դարձրել է առաջին մենակատար երգչուհին, որն առաջին հորիզոնականում ունեցել է երեք առաջին սինգլ  քանթրի-աստղ Վաինոի Ջադից հետո(1993)։

## Անձնական կյանք
2017 թվականի դեկտեմբերի 2-ից Քելսին ամուսնացած է քանթրի երգիչ Մորգան Էվանսի հետ, որի հետ մինչ ամուսնությունը հանդիպել էր 21 ամիս։

## Սկավառակագրություն
### Ստուդիական ալբոմներ
* The First Time (№ 4 US Country-ում,  2015)
* Unapologetically (№ 3 Billboard Country Charts-ում)
* Kelsea (№ 2 Billboard Country Charts-ում)

### Սինգլներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Kelsea Ballerini — Peter Pan
* Kelsea Ballerini — Dibs (Official Video)
* Kelsea Ballerini — Love Me Like You Mean It
* Ballerini Kelsea Ballerini discography at Discogs

Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դեմքեր
Կատեգորիա:Ռոք երգչուհիներ
Մարկ Քարնի

**Մարկ Քարնի** (, ), կանադացի և բրիտանացի տնտեսագետ և բանկիր։ 2008-2013 թվականներին ղեկավարել է Կանադայի Բանկը։ 2013-2020 թվականներին եղել է Անգլիայի Բանկի կառավարիչը։

## Կենսագրություն
Ծնվել է 1965 թվականի մարտի 16-ին Կանադայի հյուսիս-արևմուտքում գտնվող Ֆորտ Սմիթ քաղաքում։ 1988 թվականին ավարտել է Հարվարդի համալսարանը մասնագիտացել տնտեսագիտության բնագավառում։ 1993 թվականին ստացել է տնտեսագիտության Մագիստրոսի կոչում (MPhil) Սենթ Փիթեր քոլեջում (Օքսֆորդի համալսարան) և դոկտորի կոչում (DPhil) 1995 թվականին նույն համալսարանի Նաֆիլդի քոլեջում, որտեղ պաշտպանել է իր թեզը «Մրցակցության դինամիկ առավելությունները» թեմայով։

Նա 13 տարի աշխատել է Goldman Sachs ընկերության Լոնդոնի, Նյու Յորքի, Տորոնտոյի և Տոկիոյի մասնաճյուղերում՝ զբաղվելով սուվերեն ռիսկերի, զարգացող տնտեսությունների փոխառու կապիտալի շուկաների և ներդրումային բանկային գործունեության վրա։

2003-2004 թվականներին աշխատել է Կանադայի Բանկում՝ որպես միջազգային հարցերով փոխկառավարիչ։ 2004 թվականի նոյեմբերից մինչև 2007 թվականի հոկտեմբերը աշխատել է Կանադայի ֆինանսների դեպարտամենտում։

2008 թվականի փետրվարից Կանադայի Բանկի կառավարիչն է եղել։ 2010 թվականին Քարնին G7 երկրների Կենտրոնական բանկի միակ ղեկավարն էր, ով որոշեց բարձրացնել վերաֆինանսավորման տոկոսադրույքը։

2011-2018 թվականներին եղել է Ֆինանսական կայունության խորհրդի նախագահ՝ այս աշխատանքը համատեղելով կենտրոնական բանկերում իր աշխատանքի հետ։ «Երեսուն խմբի» անդամ է։

2013 թվականի հուլիսի 21-ին նշանակվել է Անգլիայի Բանկի կառավարիչ՝ դառնալով ամենաերիտասարդ նախագահը նրա պատմության մեջ։ Պայմանագիրը նախատեսված էր 5 տարվա համար՝ տարեկան 624 000 ֆունտ ստերլինգ աշխատավարձով։ 2018 թվականին Կարնիի պայմանագիրը երկարաձգվել է մինչև 2020 թվականի հունվար։

2018 թվականի նոյեմբերին Մարկը ստացել է բրիտանական քաղաքացիություն, բացի արդեն ունեցած իռլանդական և կանադականից։

Ամերիկյան Ջեքսոն Հոլ քաղաքում ԱՄՆ ԴՊՀ-ի 2019-ի տարեկան համաժողովում տարբեր երկրների Կենտրոնական բանկերի ղեկավարների և ԴՊՀ-ի ստորաբաժանումների ղեկավարների հետ հանդիպման ժամանակ Մարկ Քարնին առաջարկել է դոլարը որպես համաշխարհային պահուստային արժույթ փոխարինել նոր թվային արժույթով։ Նրա կարծիքով՝ բազմաբևեռ աշխարհին անհրաժեշտ է նաև բազմաբևեռ արժույթ։ Նոր թվային արժույթը, որը հիմնված է ապրանքների համաշխարհային զամբյուղի վրա, կհավասարակշռի համաշխարհային տնտեսությունը։ «Հարցն այն է, թե ինչպես հասնել դրան,– ասել է նա CNBC բիզնես լրատվական հեռուստաալիքին տված հարցազրույցում:– Դուք մի գիշերվա ընթացքում չեք հասնում ինչ-որ նոր բանի»։ Քարնին ասում է, որ առևտրային պատերազմները վատթարացնում են բիզնես վարելու պայմաններն ամբողջ աշխարհում։

## Ծանոթագրություններ

## Արտաքին հղումներ
* Մարկ Քարնին Անգլիայի Բանկի հաջողակ ղեկավար
* Մարկ Քարնիի հարցազրույցը CNBC-ին

Կատեգորիա:Անգլիացի տնտեսագետներ
Կատեգորիա:Բրիտանացի տնտեսագետներ
Կատեգորիա:Կանադացի տնտեսագետներ
Կատեգորիա:Օքսֆորդի համալսարանի շրջանավարտներ
Կատեգորիա:Կանադայի քաղաքական գործիչներ
Կատեգորիա:Տնտեսագիտական գիտությունների դոկտորներ
Կատեգորիա:Կանադայի վարչապետներ
Կատեգորիա:Պետության ղեկավարներ
Կատեգորիա:Բրիտանացի գործարարներ
Մուրհակի հաշվառում

**Մուրհակի հաշվառում**, մուրհակատիրոջ կողմից մուրհակի փոխանցումը բանկին` պարտատոմսի գումարը մինչև սահմանված ժամկետը ստանալու համար։ Մուրհակի հաշվառման համար բանկը գանձում է միջնորդավճար` մուրհակի գումարի տոկոսի տեսքով։ Այդ տոկոսը կոչվում է զեղչի տոկոսադրույք կամ զեղչի տոկոս կամ դիսկոնտ։ Այլ կերպ ասած` պարտատոմսի հաշվառումը բանկի կողմից պարտատոմսի գնումն է դրա գումարից ցածր գնով, դիսկոնտով։

Զեղչի դրույքաչափը կախված է պարտատոմսի որակից ու մարման ժամկետից և որոշվում է մուրհակատիրոջ և բանկի միջև կնքված պայմանագրում։ Զեղչի տոկոսադրույքի չափի վրա ազդում է բանկի կողմից տրամադրվող վարկերի տոկոսադրույքի չափը։

Մուրհակների համար, որոնցում նշվում է պարտքի ֆիքսված գումարը` առանց տոկոսների հաշվեգրման, զեղչի արժեքը որոշվում է հետևյալ բանաձևով.

D=\frac{B\cdot T\cdot I}{100\cdot360}

որտեղ`

:: D-ն դիսկոնտի գումարն է,
:: B-ն պարտատոմսի գումարն է,
:: T-ն պարտատոմսի մարման ամսաթվին նախորդող օրերի քանակն է,
:: I-ը` բանկի զեղչի տոկոսադրույքը։

Բանկերը հաշվի են առնում հեղինակավոր ընկերությունների պարտավորություններ պարունակող պարտատոմսերը, որոնց վճարունակությունը կասկած չի հարուցում (այսպես կոչված` առաջին կարգի օրինագծեր)։ Եթե պարտատոմսը երաշխավորված է խոշոր բանկի կողմից, ապա այն հաշվառվում է ավելի ցածր տոկոսադրույքով, քան առևտրային կամ արդյունաբերական ընկերությունների պարտատոմսերը, որոնք չունեն բանկային երաշխիք (բանկային ավալ)։ Փոքր և ֆինանսապես թույլ ընկերությունների պարտավորություններով մուրհակները բանկերի կողմից չեն ընդունվում հաշվապահական հաշվառման համար կամ հաշվառվում են սովորականից տարբեր, խիստ ուռճացված տոկոսադրույքներով։

## Ծանոթագրություններ

## Գրականություն
* [''Чехов А. П.'' Задача. / в кн.: ''А. П. Чехов''. Сочинения в 18 томах // Полное собрание сочинений и писем в 30 томах. — М.: Наука, 1976. — Т. 6. [Рассказы], 1887. — С. 353—359.](https://hy.wikipedia.org/wiki/:s:%D0%97%D0%B0%D0%B4%D0%B0%D1%87%D0%B0_%28%D0%A7%D0%B5%D1%85%D0%BE%D0%B2%2C_1887%29)

Կատեգորիա:Բանկային գործ
Georgian International Airlines

**Georgian International Airlines** (), գործունեությունը դադարեցրած վրացական ավիաընկերություն, որի կենտրոնակայանը տեղակայված է եղել Վրաստանի մայրաքաղաք Թբիլիսիում։

## Պատմություն
Georgian International Airlines-ը, որի հիմնադրվել է 2004 թվականի հունիսին, ի սկզբանե կրում էր «EuroLine» անվանումը։ Հիմնադրումից մի քանի ամիս անց այն սկսեց իրականացնել թռիչքներ։ 2010 թվականի փետրվարին EuroLine-ի տնօրենների խորհուրդը հանդիպում ունեցավ, որի ընթացքում նրանք որոշեցին վերանվանել ավիաընկերությունը, ինչի արդյունքում էլ ի հայտ եկավ Georgian International Airlines-ը՝ նոր տարբերանշանով, նոր անվանումով և անձնակազմի նոր համազգեստով։ Ռեբրենդինգի գործընթացը նպատակ ուներ օգնելու ավիաընկերությանը ընդլայնելու իր թռիչքների ցանցը։

Ռեբրենդինգի ենթարկված Georgian International Airlines-ը պլանավորում էր թռիչքներ սկսել 2013 թվականի օգոստոսից։ Համաձայն ավիաընկերության պաշտոնական կայք էջի՝ ավիաընկերությունը նախատեսում էր ուղիղ թռիչքներ իրականացնել դեպի Իսլամաբադ, Մոսկվա, Քյոլն, Թեհրան և Բաղդադ՝ օգտագործելով իր ավիապարկում առկա 4 Fokker 100 և 2 Boeing 737-400 ինքնաթիռները։ Այդուհանդերձ, 2013 թվականի հոկտեմբերի վերջի դրությամբ, ավիաընկերությունը չէր վարձակալել որևէ այլ օդանավ, մինչդեռ մտածում էր երկարաժամկետ թռիչքների համար ձեռքբերել օգտագործված Boeing 767-300ER օդանավ։

2014 թվականի հունվարին ավիաընկերությունը չէր սկսել իրականացնել իր ավիաթռիչքները, ակայն հայտարարել էր, որ պլանավորում է ձեռքբերել Airbus A320 օդանավ, որը նախկինում օգտագործվում էր Mexicana de Aviación ավիաընկերության կողմից։ Այդուհանդերձ, ավիաընկերությունը նույն տարում դադարեցրեց իր գործունեությունը։

## Օդանավեր
2014 թվականի դրությամբ՝ Georgian International Airlines-ի ավիապարկում եղել են հետևյալ ինքնաթիռները.

## Ծանոթագրություններ

## Արտաքին հղումներ
* 

Կատեգորիա:Վրաստանի ավիաընկերություններ
Մարգե Կըրկյաս

**Մարգե Կըրկյաս** (, ), էստոնացի պարաօլիմպիկ լողորդ՝ տեսողության խանգարումով, ով չորս պարաօլիմպիկ խաղերում յոթ մեդալ է նվաճել։

## Մրցակցային կարիերա
Ռակվեռեում ծնված Կըրկյասն առաջին անգամ մասնակցել է 1992 թվականի Բարսելոնայի պարաօլիմպիկ խաղերին, որտեղ նվաճել է արծաթե մեդալ՝ կանանց 50 մ Բ2 ազատ ոճում և բրոնզե մեդալ կանանց 100 մ Բ2 ազատ ոճում։ 1996 թվականի խաղերին պատրաստվելու համար նա մարզվել է առողջ լողորդների հետ՝ խոսելով դրա մասին այսպես. «Նրանք անընդհատ աղմուկ էին բարձրացնում։ Մենք սկսեցինք մարզվել միևնույն ժամանակ, դանդաղ և հանգիստ, ոչ ոք չնկատեց մեզ»։ Ատլանտա մեկնելիս նրա մարզիչը Ռայն Պըլդմեն () էր։ Տարտու քաղաքը տարեկան 10,000 էստոնական կրոն էր հատկացնում Կուլմանի լողավազանին, որտեղ մարզվում էր Կըրկյասը, որպեսզի այն վարձակալման հանձնվեր երեխաների ու հաշմանդամ լողորդների օգտագործման համար, բայց պարաօլիմպիկ խաղերի մեկնարկից անմիջապես առաջ նրանք դադարեցրել են ֆինանսավորումը, քանի որ լողավազանը պահանջում էր տարեկան 50,000 էստոնական կրոն ավելացնել լողավազանի հետագա օգտագործման համար։ Խաղերում նա երկու ոսկե մեդալ է նվաճել կանանց 50 մ B2 և 100 մ B2 ազատ ոճում,և մեկ արծաթե մեդալ՝ կանանց 100 մ մեջքի վրա B2 հեռավորությունում։ Նրա մեդալային ստուգարքն օգնել է Էստոնիային մրցումներին մասնակցած 124 երկրների շարքում զբաղեցնել 32-րդ տեղը։ Նա փակման արարողության ժամանակ կրել է Էստոնիայի դրոշը։

2000 թվականին Սիդնեյում կայացած պարաօլիմպիկ խաղերում նա արծաթե մեդալ է նվաճել կանանց 50 մետր S12 ազատ ոճում։ 2004 թվականին Աթենքի պարաօլիմպիկ խաղերում նա արծաթե մեդալ է նվաճել կանանց 50 մետր S12 ազատ ոճում։ Մինչև խաղերից նրա վերադարձը, շատ գործընկերներ աշխատավայրում տեղյակ չէին լողավազանում նրա հաջողությունների մասին։ Ի պատիվ նրա հաջողության, Էստոնիայի կառավարությունը նրան պարգևատրել է 100,000 էստոնական կրոն (մոտ 6400 եվրո)։ Աթենքի խաղերից հետո նա նաև ընդունելություն է կազմակերպել Տարտուի քաղաքապետարանում։ 2004 թվականի խաղերից հետո նա վստահ չէր, արդյոք կփորձի երկիրը ներկայացնել 2008 թվականի պարաօլիմպիկ խաղերում։

Նա մեդալների ընդհանուր քանակով Էստոնիայի ամենատիտղոսակիր պարաօլիմպիկ մարզիկն է։

Երբ կառավարությունը քննարկում էր օրենքների փոփոխությունը, նա մասնակցում էր օլիմպիականներին, պարաօլիմպիկ մարզիկներին երկրի կողմից տրամադրվող նպաստների բաշխման վերաբերյալ բանավեճին։ Նա երկրի մյուս մրցակիցների համար համարվում է ընդօրինակման տիպար։

## Ծանոթագրություններ

## Արտաքին հղումներ
Marge Korkjas International Paralympic Committee

Կենսագրություն ESBL-ից

Marge Kõrkjas  Էստոնիայի պարաօլիմպիկ կոմիտե 

Կատեգորիա:Էստոնացի լողորդներ
Զեղչ

thumb|mini|right|250px|Խանութի ցուցափեղկում զեղչերի մասին հայտարարություն
thumb|mini|right|250px|Սեզոնային վաճառքի գովազդ
**Զեղչ**, վաճառողի (ծառայություն մատուցողի) կողմից ապրանքի (ծառայությունների) արժեքի կամավոր, միակողմանի իջեցում ապրանքի (ծառայության) սկզբնական արժեքից։ Նաև «զեղչ» տերմինը վերաբերում է զեղչի չափին, այսինքն՝ այն գումարին, որով գնորդին վաճառվող ապրանքի վաճառքի գինը նվազում է։

Պատմականորեն զեղչերը ի հայտ են եկել և սկսել են օգտագործվել ապրանքների փողոցային առևտրի պայմաններում, երբ վաճառողը առևտրի արդյունքում զեղչ է տրամադրել այն գնորդին, ով ավելի շատ ապրանքներ է ձեռք բերել։

Ներկայումս զեղչերի տրամադրման պրակտիկան կիրառվում է խոշոր և միջին ընկերությունների, փոքր բիզնեսի կազմակերպությունների և անհատ ձեռնարկատերերի կողմից։

Զեղչը շուկայավարման գործիք է, որն օգտագործվում է հաճախորդներին ներգրավելու և ապրանք գնելը խրախուսելու համար։ Ընդհանուր առմամբ, ապրանքի գինը նախ սահմանվում է բարձր, իսկ հետո վաճառողը գնորդին զեղչ է առաջարկում դրա համար։ Միևնույն ժամանակ, վաճառողը գիտի և ենթադրում է այն բազային գինը, որից ցածր նա չի վաճառի, իսկ գնորդը կենտրոնանում է այն գնի վրա, որը գրված է գնապիտակի վրա։ Զեղչերի՝ որպես մարքեթինգային գործիքի հիմնական թերությունն այն է, որ գնորդները ընտելանում են դրանց. գնորդները սկսում են զեղչերը ընկալել որպես կանոն, ուստի խթանող ազդեցությունը անհետանում է։

## Զեղչերի տեսակներ
* պարզ զեղչ
* զեղչ ավելի արագ վճարման համար
* զեղչ գնվող ապրանքի ծավալի համար
* կուտակային զեղչ (զեղչ մեկ շրջանառության համար)
* դիլերային զեղչ
* զեղչ մանրածախ վաճառողներին
* սեզոնային զեղչ
* զեղչ նոր ապրանքի համար
* որակի զեղչ
* արտահանման զեղչ
* ռաբաթ

**Զեղչեր սահմանելիս անհրաժեշտ է առաջնորդվել հետևյալ սկզբունքներով.**
# Զեղչի կիրառումը պետք է ապահովի դրական ազդեցություն, որը կարող է արտահայտվել ինչպես հաճախորդների բազայի ավելացման, այնպես էլ դրական տնտեսական ցուցանիշների ձեռքբերման մեջ։
# Տրամադրվող զեղչի չափը պետք է հաշվի առնի ինչպես գնորդի, այնպես էլ վաճառողի շահերը։
# Զեղչային համակարգ մշակելիս պետք է հաշվի առնել ի սկզբանե սահմանված (բազային) գնի չափը, որն ի սկզբանե խորհուրդ է տրվում սահմանել հնարավորինս բարձր։
# Զեղչեր սահմանելիս պետք է հաշվի առնել վաճառվող ապրանքների պահանջարկի էլաստիկ բնույթը, քանի որ գների իջեցումը միշտ չէ, որ կարող է հանգեցնել վաճառքի ծավալների մեծացման, որովհետև շատ ապրանքներ պատկանում են ոչ էլաստիկ խմբին։

## Տես նաև
* Դիսկոնտ

## Նշումներ

## Ծանոթագրություններ

## Գրականություն
* 

Կատեգորիա:Առևտուր
Կատեգորիա:Առևտրային քաղաքականություն
Կատեգորիա:Արդյունաբերության ճյուղեր
Կատեգորիա:Գնագոյացում
Կատեգորիա:Գործարար փաստաթղթեր
Կատեգորիա:Դիստրիբուցիա (բիզնես)
Կատեգորիա:Հաշվապահություն
Կատեգորիա:Մարքեթինգ
Կատեգորիա:Միկրոէկոնոմիկա
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Տնտեսություն
Կատեգորիա:Ֆինանսներ
Վիտի Լևու

**Վիտի Լևու**, Ֆիջիի ամենամեծ կղզին է` տեղակայված Խաղաղ օվկիանոսի Վիտի Լևու կղզեխմբում։

## Անուն
Վիտի Լևուն տեղական լեզուներով նշանակում է «Մեծ կղզի»։ Վիտի նշանակում է «կղզի», աղճատված ձևով սա Ֆիջին է։

## Աշխարհագրություն
Կղզու տարածքը կազմում է 10338 կմ²։ Երկարությունը արևմուտքից արևելք 146 կմ է, լայնությունը հյուսիսից հարավ՝ 106 կմ։ Վիտի Լևուն Օվկիանիայի վեցերորդ ամենամեծ կղզին է Թասմանիայից (Ավստրալիա), Հյուսիսային և Հարավային կղզիներից (Նոր Զելանդի)), Հավայան կղզիներից և Նոր Կալեդոնիայից հետո։ Մոտակա մայրցամաքը՝ Ավստրալիան, գտնվում է 2700 կմ հեռավորության վրա։ Կղզուց հյուսիս գտնվում է Բլայա ծովը, այն բաժանվում է հարևան Վանուա Լևու կղզուց Լատու-ի-րա նեղուցով, իսկ հարավում՝ հարևան փոքր կղզիներից՝ Կանդավու նեղուցով։ Վիտի Լևուից հյուսիս-արևելք գտնվում է Յասավա կղզիների մի խումբ։

Կղզին wuni խառը հրաբխային և մայրցամաքային ծագում։ Համարվում է Ֆիջիի հնագույն կղզին։ Վիտի Լևուի մակերեսը խորդուբորդ է (նախկինում առաջացել է հրաբխային ժայթքումների և երկրաշարժերի հետևանքով), իսկ կենտրոնում տեղակայված է մի լեռնաշղթա, որը կղզին բաժանում է երկու հավասար մասերի։ Վիտի Լևուի և միևնույն ժամանակ Ֆիջիի ամենաբարձր կետը Տոմանիիվի լեռն է (1324 մ)։

Ֆիջի կղզիները գտնվում են մերձհասարակածային կլիմայական գոտում։ Ջերմաստիճանը -24 -29&nbsp;°C է։ Տեղումների քանակը տարեկան 2000-3000 մմ է։ Եղանակը ըստ սեզոնի գրեթե չի փոխվում, միայն ձմեռներն են ավելի չոր։ Բուն Վիտի Լևուում կլիման նույնն է, ինչ մյուս կղզիներում։ Կլիման տարբերվում է հողմակողմում (ավելի խոնավ) և հողմածիկ կողմում (ավելի չոր)։ Կղզին հակված է արևադարձային ցիկլոնների և հրդեհների։

Վիտի Լևուի բուսական և կենդանական աշխարհը շատ բազմազան են։ Հարթավայրերը, ինչպես լեռնաշղթաները, ծածկված են անձրևային անտառներով։ Կան մանգրային անտառներ։ Միայն այս կղզում ապրում են այնպիսի էնդեմիկ տեսակներ, ինչպիսիք են հսկա «Xixuthrus heros» բզեզը, «vuleito» արմավենիները, «Dacrydium nausoriense» փշատերևները և «Acmopyle sahniana» բույսերը։
 
## Բնակչություն
Կղզում է տեղակայված Ֆիջիի Հանրապետության մայրաքաղաք Սուվան։ Երկրորդ ամենամեծ քաղաքը Նադին է (Նանդին), որի օդանավակայանը Սուվայից երեք ժամ հեռավորության վրա է։

Հնդկաստանից ներգաղթյալների զգալի մաս բնակվում են Ֆիջիում։

## Վարչական բաժանում
Ֆիջիի տասնչորս նահանգներից ութը գտնվում են կղզում։ Մբա, Նադրոգա-Նավոսա և Ռա նահանգները մտնում են Արևմտյան շրջանի մեջ, իսկ Նաիտասիրին, Նամոսին, Ռեվա, Սերուան և Թայևուն՝ Կենտրոնական շրջանի կազմում։

## Տնտեսություն
Վիտի Լևուի արևմտյան մասում աճեցնում են շաքարեղեգ, արևելյանում զբաղվում են անասնաբուծությամբ։

## Ծանոթագրություններ

Կատեգորիա:Ֆիջիի կղզիներ
Նիգերի տնտեսություն

**Նիգեր**, աշխարհի ամենաքիչ զարգացած երկրներից մեկն է և աղքատության մակարդակով աշխարհում երկրորդ տեղն է զբաղեցնում (Սիերա Լեոնեից հետո)։

## Պատմություն
ձախից|մինի|205x205փքս|Նիգերի բերրի հարավը Նիգեր գետի մոտ
19-րդ դարի վերջին երկրի տարածքը գրավվեց ֆրանսիական զորքերի կողմից և վերածվեց Ֆրանսիայի գաղութի։

1958 թվականի դեկտեմբերին Նիգերը ֆրանսիական համայնքի կազմում հռչակվեց հանրապետություն, իսկ 1960 թվականի օգոստոսի 3-ին հռչակվեց երկրի անկախությունը։ 1970 թվականի դրությամբ Նիգերը ծայրահեղ հետամնաց ագրարային երկիր էր (բնակչության 97%-ը զբաղված էր գյուղատնտեսությամբ), արդյունաբերական զարգացումը աննշան էր (մինչ անկախացումը՝ 1960 թվական, երկրում կային գետնանուշ մաքրելու և շինանյութեր արտադրելու հինգ փոքր ձեռնարկություններ, 1970 թվականին՝ 30 փոքր բիզնես).

1980-ականների սկզբին երկիրը սկսեց ծառերի և թփերի տնկման լայնածավալ աշխատանքներ՝ անապատացման դեմ պայքարելու համար (որը տեղի ունեցավ UNEP-ի հովանու ներքո և օգտագործելով Կարակում անապատում ավազաթմբերը ամրացնելու խորհրդային փորձը, բարելավելով անապատային արոտավայրերը՝ տնկելով տարբեր տեսակներ։ Թուրքմենական ԽՍՀ-ում խոտաբույսեր և աղի հողերի մելիորացիա)։ Հետագայում աշխատանքները շարունակվեցին Մագիա հովտում՝ Սահարա անապատի տարածումը կանխելու նպատակով (մինչև 1988 թվականի վերջը տնկվել էին 400 կմ անտառային գոտիներ, և արտադրողականության բարձրացումը ձեռք բերվեց ծառերից պաշտպանված տարածքներում, անապատից տաք քամիների ազդեցությունից պաշտպանված ծառերով)։

## Ներկայիս վիճակը
մինի|209x209փքս|Դոսոյի դեպարտամենտի Կորեմաիրվա գյուղում կորեկ հավաքող ֆերմեր
Գյուղատնտեսությունում աշխատում է աշխատունակ բնակչության 90%-ը (1995թ.), այն ապահովում է ՀՆԱ-ի 37,3%-ը (2015 թվական)։ Շոգ կլիմայի և անապատային տեղանքի պատճառով մշակվում է երկրի տարածքի միայն 3,5%-ը։ Գյուղատնտեսությունն ամբողջությամբ կախված է տեղումների քանակից, հաճախակի են երաշտները։ Սպառման հիմնական բերքը կորեկն է (3,3 մլն տոննա, մեծությամբ երկրորդն աշխարհում)։ Աճում են նաև նարինջ, բրինձ և շաքարեղեգ։

Արդյունաբերությունում աշխատում է աշխատունակ բնակչության 6%-ը (1995թվական), ապահովում է ՀՆԱ-ի մոտ 19%-ը (2015թվական)։ Նիգերը ուրանի մեծությամբ 3-րդ հանքավայրն է աշխարհում։ Մշակող արդյունաբերությունը ներկայացված է գյուղատնտեսական հումք վերամշակող ձեռնարկություններով։ Կան գարեջրի, ալյուրի, տեքստիլի արտադրության գործարաններ։

## Տրանսպորտ
Օդանավակայաններ

* ընդհանուր՝    30 (2013 թվական), այդ թվում.
** ծածկույթով՝      10
** առանց ծածկույթի՝      20

Ավտոմեքենաների ճանապարհներ

* ընդհանուր՝ 25,7 հազար կմ (2010 թվական), այդ թվում.
** ծածկույթով՝      3,9  հազար կմ
** առանց ծածկույթի՝       15  հազար կմ

## Առևտուր
ձախից|մինի|318x318փքս|Նիգերի արտահանումը 2006 թվականին

* Արտահանում՝  222 միլիոն դոլար
* Արտահանվող ապրանքներ՝ ուրան, նավթ, ոսկի, կորեկ
* Արտահանման գործընկերներ՝ Ֆրանսիա, ԱՄՆ, Նիգերիա, Ռուսաստան
* Ներմուծում՝ 588 միլիոն դոլար
* Ներմուծվող ապրանքներ՝ սնունդ, մեքենաներ, տրանսպորտ, վառելիք
* Ներմուծման գործընկերներ՝ ԱՄՆ, Ֆրանսիա, Չինաստան, Նիգերիա

## Ծանոթագրություններ

Կատեգորիա:Երկրներ այբբենական կարգով
Կատեգորիա:Տնտեսություն ըստ երկրի
Կատեգորիա:Տնտեսության հիմնական ճյուղեր
Կատեգորիա:Աֆրիկայի երկրներ
Սուրբ Սեբաստիան (Ռաֆայել)

**«Սուրբ Սեբաստիան»**, Վերածննդի դարաշրջանի իտալացի նկարիչ Ռաֆայելի ստեղծագործություններից։ Նկարում պատկերված է 3-րդ դարի նահատակ Սուրբ Սեբաստիանը։

## Նկարագրություն
Սուրբ Սեբաստիանը պատկերվել է որպես չնաշխարհիկ, շքեղ հագնված երիտասարդ։ Նրա ձեռքում նետ է, որը խորհրդանշում է նրա չարչարանքները և մահը։ Ճկույթը վայելչագեղորեն կորացրած է։ Գլուխը փոքր-ինչ խոնարհած է, արտաքուստ հանգիստ է, երազկոտ, հնարավոր է՝ փոքր-ինչ տխուր.

Ինչպես Ռաֆայելի վաղ շրջանի մյուս նկարները, այս նկարը ևս կրում է Պերուջինոյի ազդեցությունը։ Նկարի վրա երևում են մտահղացման փոփոխության հետքերը․ որոշ արվեստաբանների կարծիքով ՝Սեբաստիանը նախապես պատկերված է եղել կարճ վարսերով։

Ռաֆայելը ստեղծել է անսովոր կոմպոզիցիա՝ քրիստոնեական սրբերից և մարտիրոսներից մեկին պատկերելու համար։ Ավանդաբար այդ շրջանում Սեբաստիանին պատկերում էին ամբողջ հասակով, պատանու տեսքով՝ սրունքներին վիրակապեր, սյունին գամված և նետահարված։

## Ծանոթագրություններ

## Արտաքին հղումներ
* «Սուրբ Սեբաստիան» Կարրարի ակադեմիայի կայքէջում
* «Սուրբ Սեբաստիան» Ավստարալիայի ազգային պատկերասրահի ցուցահանդեսում 

Կատեգորիա:Ռաֆայել Սանտիի նկարներ
Կատեգորիա:Վերածննդի կերպարվեստ
Կատեգորիա:Արվեստի ստեղծագործություններ
Կատեգորիա:Նկարներ այբբենական կարգով
Կատեգորիա:Արվեստ
Կատեգորիա:Ռաֆայել Սանտի
Կլասիցիդ

մինի|Կարմիր կխմերների զոհերի աճյունները
**Կլասիցիդ** (անգլ․ *Classicide*), հետապնդումների և բռնության միջոցով սոցիալական դասակարգի միտումնավոր և համակարգված ոչնչացում, որը կարող է լինել մասնակի կամ ամբողջական։ Եզրույթն առաջարկել է բրիտանացի և ամերիկացի սոցիոլոգ Մայքլ Մաննը։ Կլասիցիդը դիտարկվում է որպես միտումնավոր զանգվածային սպանության տեսակ, որն իմաստով ավելի նեղ է, քան ցեղասպանությունը, քանի որ կլասիցիդի թիրախը բնակչության որոշակի սոցիալական կարգավիճակ ունեցող մի հատվածն է։ Դրան հակառակ, կլասիցիդն իր տեսակով ավելի լայն է, քան պոլիտիցիդը, քանի որ այս խումբը ոչնչացվում է ոչ իր քաղաքական գործունեության պատճառով։

## Սահմանում
Կլասիցիդ տերմինն առաջին անգամ իր «Հեղափոխության երեք դեմքը» (1972) գրքում կիրառել է հակակոմունիստական գործունեությամբ հայտնի ավստրալացի բժիշկ, ֆիզիկոս Ֆրեդ Շվարցը։ Ավելի ուշ, Մանն այն կիրառել է որպես հստակ սահմանված տերմին։ Մաննը հայտնի դարձրեց տերմինը՝ օգտագործելով դրա նմանությունը գենոցիդի հետ։

Որոշ սոցիոլոգներ, ինչպես օրինակ Մաքյլ Մաննը և Մարտին Շոուն, այս տերմինն օգտագործում էին՝ բնորոշելու համար ցեղասպանության հատուկ տեսակները, որոնք վերաբերում էին սպանության կամ տեղահանության միջոցով դասակարգի ոչնչացմանը, նաև՝ բուրժուզիայի ներկայացուցիչների բնաջնջմանը, ինչի նպատակը հավասար պրոլետարական հասարակության ձևավորումն էր։ Ուշագրավ է, որ Մաննը կոմունիստական ռեժիմների գործողությունները բնորոշելու համար «ցեղասպանություն» տերմինը չի կիրառում։ Նա գերադասում է կիրառել նաև «ֆրատրիցիդ» տերմինը։

Քաղաքագետ Քրիստոֆ Ջաֆրելոն և պատմաբան Ժակ Սեմելենը գրում էին, որ Մաննը յուրատիպ զուգահեռ է անցկացնում ռասայական և դասակարգային թշնամիների միջև՝ այդպիսով նպաստելով նացիզմի և կոմունիզմի համադրմանը։ Հետագայում այս մոտեցումը զարգացրին ֆրանսիացի պատմաբաններ Ստեֆան Կուրտուան և Ժան-Լուի Մարգոլենը «Կոմունիզմի սև գիրքը» աշխատությունում։ Նրանք դասակարգային ցեղասպանությունը ռասայական ցեղասպանությանը համարժեք արարք էին համարում։

## Օրինակներ
Ըստ Մաննի՝ կլասիցիդի օրինակ է ԽՍՀՄ-ում բռնի կոլեկտիվացման ժամանակ սկիզբ առած  կուլակաթափությունը՝ ունևոր գյուղացիների դասակարգի ոչնչացումը, որոնց խորհրդային ռեժիմը «դասակարգային թշնամի» էր համարում։ Այս շարքում է նաև Կամպուչիայում կարմիր կխմերների ռեժիմի իրականացրած Կամբոջայի ցեղասպանությունը։ Մաննը գրում էր․ «Ստալինյան, մաոյական կամ կարմիր կխմերների վայրագությունները ժամանակակից օրգանիցիզմի սոցիալիստական օրինակներից էին, որոնք այլասերում էին ժողովրդավարության սոցիալիստական և դասակարգային տեսությունները»։

## Գրականություն
* 
* 
* 
* 
* 
* 
* 
* 
* 
* 
* 

## Ծանոթագրություններ

Կատեգորիա:Զանգվածային սպանություն
Կատեգորիա:Հանցագործություն
Կատեգորիա:Հանցագործություններ
Կատեգորիա:Հասարակական դասեր
Կատեգորիա:Հետապնդումներ
Կատեգորիա:Սոցիալական դասակարգեր
Կատեգորիա:Ցեղասպանություն
Բասսելտոն

**Բասսելտոն** (), քաղաք Արևմտյան Ավստրալիա ավստրալիական նահանգի հարավ-արևմտյան ափին։ Այն գտնվում է Գեոգրաֆ ծովածոցում՝ Փերթից մոտավորապես 220 կմ հարավ։ Այժմ Արևմտյան Ավստրալիա նահանգի հայտնի զբոսաշրջային օբյեկտ է։

## Բնակչություն
2021 թվականին այստեղ ապրել է 27 233 մարդ։ Մակերեսը` 50կմ2 է։ Խտությունը` 540 մարդ/կմ2 է։

## Պատմություն
Քաղաքը հիմնադրվել է 1832 թվականին բրիտանացի Ջոն Գարրետ Բասսելի կողմից (1803-1875 թվականներ), ով այստեղ ժամանել է որպես առաջին եվրոպացի նորաբնակիչ։ Քաղաքը իր անունը ստացել է նրա պատվին։

## Տնտեսություն
մինի|слева|200пкс|Նավահանգիստ
մինի
Գյուղատնտեսությունից բացի, Բասսելտոնի տնտեսությունը հայտնի է փայտեղենի արդյունաբերության և կետորսության իր բուռն զարգացմամբ։ Բասսելտոնը դարձել է բարգավաճող նավահանգիստ արտասահմանյան արտահանությամբ ապրանքների համար, այդ պատճառով 1865 թվականին սկսվել է իր նշանավոր ավելի քան 1800 մետր երկարությամբ նավահանգստի շինարարությունը, որը այժմ համարվում է աշխարհի ամենաերկար նավահանգիստներից մեկը և դարձել է Բասսելտոն քաղաքի խորհրդանիշը։

Այսօր նավահանգիստը համարվում է Բասսելտոնի զբոսաշրջության հիմնական տեսարժան վայրը, որտեղ նաև հնարավորություն կա զբաղվելու սնորքելինգով և հիանալու մարջաններով ու բազմաթիվ ձկնատեսակներով։ Կառանացի վերջում կառուցվել է շինություն, որը զբոսաշրջիկներին թույլ է տալիս սուզվել ծովի հատակը (գտնվում է 12 մետր խորության վրա)՝ տեսնելու նրա էկոհամակարգը։

## Գործընկեր քաղաքներ
 Սուգիտո՝ Ճապոնիա

## Հայտնի բնիկներ և բնակիչներ
* Թեյլոր Վորտ` ավստրալիացի նետաձիգ 
* Էդմունդ Դրեյկ-Բրոկման` ավստրալիացի ռազմական և քաղաքական գործիչ, գեներալ-մայոր 
* Նինա Քենեդի` ավստրալիացի թեթև ատլետուհի
* Ջորջիանա Մոլոյ` բուսաբան, բույսեր հավաքող 
* Շերոն Պէտմոր` ավստրալիացի հոկկեյիստ, 1988 թվականի օլիմպիական չեմպիոն
 
## Ծանոթագրություններ

## Արտաքին հղումներ
* Busselton Australia
* Busselton

Կատեգորիա:Ավստրալիայի բնակավայրեր
Կատեգորիա:Ավստրալիայի քաղաքներ
Կատեգորիա:Ավստրալիայի աշխարհագրություն
Կատեգորիա:1832 թվականին հիմնադրված բնակավայրեր
Կատեգորիա:1832 հիմնադրումներ Ավստրալիայում
Better than Today

***«Better Than Today»*** (թարգմ.՝ «Ավելի լավ, քան այսօր»),  երգ, որը գրել են Nerina Pallot-ը և Andy Chatterly-ն Pallot-ի «Buckminster Fuller EP»-ի համար (2009)։ Այնուհետև երգը պրոդյուսերներ Pallot-ի, Chatterly-ի և Stuart Price-ի կողմից ձայնագրվել է Քայլի Մինոուգի «Aphrodite» տասնմեկերորդ ստուդիական ալբոմի համար և թողարկվել որպես երրորդ սինգլ 2010 թվականի դեկտեմբերի 6-ին։

## Քննադատություն
«Better Than Today» սինգլը դրական արձագանքներ է ստացել քննադատների կողմից։ Շատերը գովել են երգը քանթրի և պարային ոճի համար։ «Entertainment Weekly» պարբերականն այն անվանել է ալբոմի ամենաարտասովոր թրեքը, իսկ «PopMatters»-ն այն անվանել է «շաքարային բում»։ BBC Music-ը «Better Than Today»-ն անվանել է «հաջողված տեխնո քանթրի», որը ստեղծում է «պարող կիբորգների տպավորություն»։

## Երաժշտական տեսահոլովակ
«Better Than Today» երգի տեսահոլովակի պրեմիերան կայացել է 2010 թվականի նոյեմբերի 19-ին։ Տեսահոլովակի ռեժիսորն Քայլի Մինոուգն է՝ իր կրեատիվ տնօրեն Ուիլյամ Բեյքերի մասնակցությամբ։ Տեսահոլովակի սկզբում Քայլին պարում է բեմի վրա, որտեղ ներկա են նաև պարողներ՝ փետուրներով ուսադիրներով և կիթառահարներ՝ Pac-Man խաղի սաղավարտներով, իսկ էկրաններին ցուցադրվում են պրոյեկցիաներ այդ խաղից։ Խորեոգրաֆիան հիմնված է երգչուհու «For You, For Me Tour» ամերիկյան շրջագայության պարի վրա։ Կրկներգի ժամանակ Քայլին պարում է ուժեղացուցիչների մոտ։

## Երգացանկ

*; CD սինգլ #1
# «Better Than Today» — 3:26
# «Can't Get You Out of My Head» (BBC Live Lounge Version) — 3:16

*; CD սինգլ #2
# «Better Than Today» — 3:26
# «Better Than Today» (Bills & Hurr Remix) — 8:36
# «Better Than Today» (The Japanese Popstars Mix) — 6:45
# «Get Outta My Way» (BBC Live Lounge Version) — 3:40

*; 7" սինգլ
# «Better Than Today» — 3:26
# «Better Than Today» (Bills & Hurr Remix Edit) — 3:47

*; Amazon թվային ֆորմատ EP
# «Better Than Today» — 3:26
# «Better Than Today» (Bills & Hurr Remix Edit) — 3:47
# «Better Than Today» (The Japanese Popstars Mix) — 6:45
# «All the Lovers» (BBC Live Lounge Version) — 3:33

*; iTunes թվային ֆորմատ EP
# «Better Than Today» — 3:26
# «Better Than Today» (Bills & Hurr Remix Edit) — 3:47
# «Better Than Today» (The Japanese Popstars Mix) — 6:45
# «Better Than Today» (Monarchy 'Kylie Through the Wormhole' Remix) — 8:13
# «All the Lovers» (BBC Live Lounge Version) — 3:33

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ
Սիրելիները

**«Սիրելիները»** (), 2009 թվականի ավստրալական թրիլլեր։

## Սյուժե
Դպրոցում նախատեսվում է ավարտական երեկո։ Տարօրինակ աղջիկ Լոլան Բրենտ Միտչելին՝ դպրոցի ամենագեղեցիկ տղային, առաջարկում է իր հետ գնալ պարահանդեսի։ Բայց Բրենտն ունի սիրելի ընկերուհի, նա արդեն հրավիրել է նրան, ուստի մերժում է Լոլային։

Բրենտը չգիտի, որ Լոլան հոգեկան խնդիրներ ունի։ Նույնպես հոգեկան խնդիրներ ունեցող իր հոր հետ միասին աղջիկն առևանգում է Բրենտին և իր տանը կազմակերպում է իր սեփական «տոնը», որի ժամանակ նրան անպայման «կընտրեն» ավարտական երեկոյի թագուհի։

## Դերերում
* Խավիեր Սամուել – *Բրենտ
* Ռոբին Մաքլիվի – *Լոլա «Արքայադուստր» Սթոուն
* Ջոն Բրամփթոն – *Լոլայի հայրը
* [[Ռիչարդ Վիլսոն]] – *Ջեյմի
* Վիկտորյա Թեյն – *Հոլլի
* Ջեսիկա Մաքնեյմի – *Միա
* Էնդրյու Ս. Գիլբերտ – *Փոլ
* Սյուզի Դուգերտի – *Կառլա

## Թողարկում
Ֆիլմը ցուցադրվել է մի քանի փառատոններում, այդ թվում՝ 2009 թվականի սեպտեմբերի 13-ին Տորոնտոյի կինոփառատոնում և 2010 թվականի ապրիլի 3-ին Հոնկոնգի միջազգային կինոփառատոնում։ ԱՄՆ-ում ցուցադրվել է ''AFI Fest'' փառատոնում 2009 թվականի հոկտեմբերի 31-ին, Սան Ֆրանցիսկոյի միջազգային կինոփառատոնում 2010 թվականի մայիսի 2-ին, Դալլասի միջազգային կինոփառատոնում և *SXSW* կինոփառատոնում 2010 թվականին։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Paramount Pictures ֆիլմեր
Կատեգորիա:Ավստրալիական դրամա ֆիլմեր
Կատեգորիա:Ավստրալիական թրիլեր ֆիլմեր
Կատեգորիա:Ավստրալիական ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր ինցեստի մասին
Անախորժություններ պատահում են

**«Անախորժություններ պատահում են»** (), 2009 թվականի անգլո-ավստրալիական կատակերգական դրամա, որը նկարահանել է ռեժիսոր Էնդրյու Լանկաստերը։ Ֆիլմի պրեմիերան կայացել է Տորոնտոյի միջազգային կինոփառատոնում 2008 թվականին։ 2009 թվականի ապրիլի 23-ին ֆիլմը ցուցադրվել է Տրայբեկի կինոփառատոնում, իսկ հունիսին Սիդնեյի միջազգային կինոփառատոնում։ Ավելի ուշ՝ հոկտեմբերին, այն ցուցադրվել է Ֆիլադելֆիայի կինոփառատոնում, *Cinéma des Antipodes* փառատոնում և Սիտժեսի կինոփառատոնում։

## Սյուժե
Ընտանեկան սարսափելի ողբերգությունից հետո 15-ամյա Բիլլի Քոնուեյը դարձել է իսկական կապող օղակ իր սարկաստիկ մոր, խորթացած եղբոր և ստոիկ հոր միջև։ Բիլլին անհանգստացած է այս իրավիճակի պատճառով, և երբ նա սկսում է գործել, ամեն ինչ փոխվում է նրա և իր ընտանիքի համար։ Անախորժությունները տեղի են ունենում ավելի հաճախ, քան կարող էին լինել՝ ամեն քայլափոխի ուղեկցելով նրան և իր շրջապատին։

## Դերերում
* Ջինա Դեյվիս - Գլորիա Քոնուեյ
* Հարիսոն Գիլբերտսոն - Բիլլի Քոնուեյ
* Հարի Քուք - Լարի Քոնուեյ
* Ջոել Տոբեկ - Ռեյ Քոնուեյ
* Այվի Լաթիմեր - Լինդա Քոնուեյ
* Սեբաստիան Գրեգորի - Դուգ Փոստ
* Սառա Վուդս - Դոտի Փոստ
* Էրիկ Թոմսոն - Բոբ
* Ռեբեկա Մասսի - Լուիզա
* Մորգան Գրիֆին - Կատրինա Փոստ
* Թրոյ Փլենեթ - Թանի Փոստ
* Վիվա Բյանկա - Բեքի

## Քննադատություն
Ֆիլմը կինոքննադատների կողմից ստացել է խառը արձագանքներ։ Rotten Tomatoes կայքում ֆիլմն ունի 60% վարկանիշ՝ հիմնված 10 գրախոսությունների վրա, 10-ից 5,5 միջին գնահատականով։ Variety-ից Ռասել Էդվարդսը գրել է. «Ջոն Իրվինգի ոճով անհաջողությունները և տանջված հեգնանքը ի վիճակի չեն պահպանել դրամատիզմը կամ հետևողականությունը»։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:Ավստրալիական ֆիլմեր
Կատեգորիա:2009 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1982 թվականին
Կատեգորիա:Ֆիլմեր, որոնց գործողությունները տեղի են ունենում 1974 թվականին